hu hu hu hu hu hu en sk en en hu hu de hu hu hu hu en hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu en hu en hu hu en hu hu hu hu en sk en en hu hu
Kineziológia tanácsadás | Kondor Szilvia
Testünk mindenre emlékszik, amit fogantatásunk pillanatától kezdve átéltünk. Csak fel kell ismernünk, ha jelez és meg kell értenünk, hogy mit üzen. A kineziológia egy egyszerű és csodálatos eszköz, ami segít ezeket a jelzéseket lefordítani nekünk.
A tanácsadásokon használt módszerek segítenek feloldani az érzelmi stresszt, belső feszültséget, egyensúlyba hozzák a testet, lelket, szellemet és segítenek beindítani öngyógyító folyamatainkat. Tudatosítják számunkra blokkjainkat, segítenek felismerni tudatalatti mozgatórugóinkat és finom módszerekkel segítik elindítani a változást. A testünk egy csoda, de meg kell adnunk neki a lehetőséget, hogy meg tudja gyógyítani magát.
be balanced: hozd magad egyensúlyba
Tanácsadásaim során alkalmazom a touch for health, brain gym és hyperton-x kineziológia eszközeit, kiegészítve jóga, légző gyakorlatok és meditáció elemeivel.
Mindig az adott pillanat dönti el, hogy aznap mivel dolgozunk. Néha finom érintéssel hozom egyensúlyba az energia rendszered, néha egyes pontok erősebb nyomásával, nyújtásával közvetlenül a fizikai testet kezelem, máskor pedig beszélgetéssel, megerősítésekkel dolgozva az elmében zajló programokat, régi beidegződéseket próbáljuk átírni.
Kulcsot adok a kezedbe, de az ajtót neked kell kinyitnod, neked kell átlépned rajta.
úgy érzed túl sok a stressz, belső feszültség, szorongás az életben
félelmeid vannak (akár bizonyos dolgoktól, akár csak úgy általában)
támogatásra van szükséged önismereti utadon - ki vagyok?
elakadtál az életedben - mit akarok? mik a céljaim?
nehezen megy a tanulás, nehezen bírkózól meg az iskolai elvárásokkal
babát szeretnél vagy már pocaklakód van
tudatosabban szeretnél jelen lenni az életedben - mindfulness
folyton energiahiányosnak, fáradtnak érzed magad
épp nehéz időszakon mész át (munkahelyváltás, hirtelen változások, válás, haláleset, kisgyermekeid vannak...)
konfliktusaid vannak magaddal vagy másokkal (család, barátok, kollégák)
Gyere el, ha megszólítottalak, ha érzed, hogy itt az idő változtatni, ha mindennapjaidat könnyedebben, kiegyensúlyozottabban, nyugodtabban szeretnéd élni!
R.E.S.E.T - ENERGETIKAI ÁLLKAPOCSIZÜLETLAZÍTÁS (Philipp Rafferty)
Lágy érintések által harmonizáljuk az állkapocsizületet és az állkapocs izmait. Kioldjuk a feszültséget, hogy a természetes egyensúly újra helyreállhasson.
A R.E.S.E.T egy finom, fájdalom mentes módszer, amit Philipp Rafferty fejlesztett ki saját tapasztalataiból a kineziológia, cranio szakrális terápia és energiagyógyászat területén. Különböző reflexpontok és izmok stimulálása által ellazul és harmonizálódik az állkapocsizület (Temporo-mandibuláris izület).
Az állkapocsizület hatással van az egész testre, különösen a csontvázra, az izmokra, a szalagokra illetve a meridián és idegrendszerrre is. Az állkapocsizület feszülése felboríthatja az egész test energiaegyensúlyát és a test különböző pontjain okozhat fájdalmakat. Hátrányosan befolyásolja a mozgásrendszert és a belső szervek működését. A R.E.S.E.T kezelés pozitív hatással van az anyagcserére és javítja a víz hasznosíthatóságát a szervezetben. A hát és a nyak ellazul, a feszültség a fejben oldódik, a melléküregek kitisztulnak, az emésztés rendeződik és az alvás minősége javul.
A következő szimptómák hozhatók a leggyakrabban kapcsolatba az állkapocsizülettel:
a fogak folyamatos összeszorítása
képtelen a száját nagyra nyitni
feszülések a fej, váll, hát és nyak területein
Tinnitus, nyomás a fülben, fülfájás és hallászavarok
krónikus fáradság és alvászavarok
tanulási és koncentrációs nehézségek
fogászati beavatkozások után kiegészítő kezelés
Egy R.E.S.E.T kezelés kényelmes ruhában, legtöbbször háton fekve történik, de egyéni kérésre ülve is lehetséges. Mivel a kezelés nagyon ellazító, ezért fekve jobban érezhető a pihentető hatása. A balance elő és utó beszélgetéssel kb. 60 perc. Legalább 2 kezelés szükséges, a második időpont egy hét elteltével történik.
* Kérlek vedd figyelembe: a tanácsadásokon egészséges embereket tudok fogadni és támogatni. A kezelések semmi esetben sem helyettesítik az orvost és egyéb terápiás kezeléseket.
Yoga & Balance - Kondor Szilvia
Sopron, Vepperdi utca 23. | +36 30 3580908 | Facebook | Instagram | Messenger | Email
Honlapunk böngészésével hozzájárulsz ahhoz, hogy sütiket használjunk. ×